PATVIRTINTA
Birštono savivaldybės administracijos
direktoriaus  2026 m. sausio 14 d.
įsakymu Nr. (6.4.E)-AVE-6


BIRŠTONO SAVIVALDYBĖS ADMINISTRACIJOS LYGIŲ GALIMYBIŲ VEIKSMŲ PLANO 2024-2025 METAMS
2025 METŲ ĮGYVENDINIMO ATASKAITA


Birštono savivaldybės direktoriaus 2024 m. rugpjūčio 14 d. įsakymu Nr. (6.4.E.)-AVE-157 „Dėl Birštono savivaldybės administracijos lygių galimybių veiksmų plano 2024−2025 metams patvirtinimo“, buvo patvirtintas lygių galimybių Birštono savivaldybėje veiksmų planas 2024–2025 metams (toliau – „Planas“).
Užtikrinant Plano kryptingą ir nuoseklią kontrolę, Birštono savivaldybė administracijos direktoriui teikiama Plano įgyvendinimo ataskaita už 2025 metus.

	Nr.
	Uždavinys
	Priemonė
	Terminas
	Atsakingas vykdytojas
	Siekiami rezultatai

	SĄMONINGUMO DIDINIMAS, INFORMACIJOS SKLAIDA

	1.
	Siekti, kad visiems Administracijos darbuotojams būtų žinoma lygių galimybių politika.
	Naujai priimtus administracijos darbuotojus supažindinti su Lygių galimybių politika, Birštono savivaldybės administracijos smurto ir  priekabiavimo prevencijos politika.
	Nuolat
	Teisės ir civilinės metrikacijos skyrius
	Kiekvienas Administracijos darbuotojas yra susipažinęs su Lygių galimybių politika, Birštono savivaldybės administracijos smurto ir  priekabiavimo prevencijos politika, žino šių politikų nuostatas ir principus.


	2.
	Didinti Administracijos darbuotojų sąmoningumą lygių galimybių, lyčių lygybės tema.
	Parengti ir išplatinti el. paštu pranešimus lygių galimybių, lyčių lygybės tema.



	2024-2025 metai




	Specialistas, atsakingas už lygių galimybių politikos įgyvendinimą bei vykdymo priežiūrą Birštono savivaldybėje.


	Darbuotojams pateikiama informacija apie galimybę dalyvauti e. mokymuose lygių galimybių tema mokymuose platformoje https://mokymai.lygiadieniai.lt/, didinama informacijos sklaida  lygių galimybių klausimais (per metus ne mažiau kaip 2 pranešimai). 

Naujai priimtiems administracijos darbuotojams išsiųsti tais metais parengtus pranešimus ir informaciją, kaip dalyvauti e. mokymuose Lygių galimybių tema.


	3.
	Kelti Administracijos darbuotojų kompetencijas atpažįstant priekabiavimą dėl asmens tapatybės bruožų, identifikuojant ir atpažįstant diskriminaciją hipotetinėse situacijose
	 Organizuoti mokomąjį seminarą
(mokymus ar diskusiją), padedančią identifikuoti diskriminacijos apraiškas darbo aplinkoje Administracijos darbuotojams

 

	2025 metai
	Specialistas, atsakingas už lygių galimybių politikos įgyvendinimą bei vykdymo priežiūrą Birštono savivaldybėje
	Suorganizuotas 1 mokomasis seminaras, kuriame dalyvaus 50 proc. Savivaldybės administracijos darbuotojų

	4. 
	Sudaryti galimybę skundą dėl lygių galimybių pažeidimo pateikti anonimiškai.

 
	Atnaujinti Lygių galimybių politiką, įtraukiant galimybę skundą dėl galimo pažeidimo pateikti anonimiškai. 

	2025 metai
	Specialistas, atsakingas už lygių galimybių politikos įgyvendinimą bei vykdymo priežiūrą Birštono savivaldybėje
	Sukurtas anoniminis pranešimų kanalas Savivaldybės administracijoje. 



	Rezultatai:
1. Kiekvienas Birštono savivaldybės administracijos darbuotojas yra supažindinamas per dokumentų valdymo sistemą su Administracijoje galiojančiais norminiais teisės aktais, kurie reglamentuoja lygias teises darbovietėje: Lygių galimybių politika, Birštono savivaldybės administracijos smurto ir priekabiavimo prevencijos politika. 
2. 2025 m. spalio 02 d. Birštono savivaldybės vadovams, direktoriui, skyrių vedėjams (ar jų pavaduotojams), specialistams, atsakingiems už personalą, tarpinstitucinio bendradarbiavimo specialistui bei specialistui, atsakingam už lygių galimybių politikos formavimą Savivaldybėje, taip pat suinteresuotų Savivaldybės įmonių ir įstaigų atstovams, kuriems aktuali lygių galimybių užtikrinimo darbovietėje tema vyko 1,5 val. nuotolinis seminaras „Diskriminacijos prevencija ir lygių galimybių užtikrinimas darbovietėje“, kurį vedė Lygių galimybių kontrolieriaus tarnybos ekspertas Mažvydas Karalius.  Seminaro metu aptartos naujos redakcijos Lietuvos Respublikos lygių galimybių įstatymo ir Lietuvos Respublikos darbo kodekso nuostatos bei praktinis įpareigojimų įgyvendinimas. Seminaro metu dalyviai (-ės): sužinojo, kas yra lygių galimybių užtikrinimas ir kuo tai svarbu kiekvienai (-am) darbuotojai (-ui); susipažino su diskriminacijos ir priekabiavimo apibrėžimais bei nelygybės statistika; gavo įžvalgų, kaip užtikrinti lygias galimybes priimant į darbą, užtikrinant darbo ir asmeninio gyvenimo balansą, darbo sąlygas asmenims su negalia, kvalifikacijos kėlimo ir karjeros galimybes; susipažino su saugios darbo aplinkos elementais, užtikrinančiais priekabiavimo dėl asmens tapatybės bruožų, seksualinio priekabiavimo ir psichologinio smurto prevenciją.
3. Savivaldybės administracijos darbuotojai nuolat kviečiami tobulintis savarankiškai bei prisijungti prie Lygių galimybių kontrolieriaus tarnybos parengtų nuotolinių mokymų, prisijungus prie Lygių galimybių kontrolieriaus tarnybos mokymosi platformos https://mokymai.lygiadieniai.lt/ „Lygybės ir nediskriminavimo ABC darbdaviams“. Taip pat bendradarbiaujant su VšĮ „Ribologija“ darbuotojai, pagal tikslinę auditoriją, buvo kviečiami dalyvauti įvairiuose mokymuose: „Saugi komanda: socialinės atsakomybės įgyvendinimas ir apsaugos nuo smurto darbe užtikrinimas praktikoje“,  „Pastebėk ir veik: Kaip reaguoti į priekabiavimą savo aplinkoje?“,  „Beyond Compliance: seksualinio priekabiavimo prevencija darbe“.
4. Visi Administracijos darbuotojai ir kandidatai į laisvas darbo vietas, kurie mano, kad jų lygios galimybės yra pažeidžiamos, jie yra diskriminuojami ar mano, kad prie jo ar kito asmens yra priekabiaujama ir (ar) naudojamas smurtas, turi teisę kreiptis: 1. Tiesiogiai į Administracijos direktorių; 2. Asmenį atsakingą už lygių galimybių įgyvendinimą Administracijoje; 3. Pranešimų kanalu kreipkis@birstonas.lt. Skundas gali būti pateikiamas ir anonimiškai. 2025 metais pranešimų kanalu skundų gauta nebuvo.

	ASMENINIO IR PROFESINIO GYVENIMO DERINIMAS

	5.
	 Sudaryti
Administracijos
darbuotojams
palankias sąlygas
derinti šeimos
įsipareigojimus ir darbą

	Sudaryti galimybes
Administracijos
darbuotojams dirbti
nuotoliniu būdu, lanksčiu darbo grafiku, pasinaudoti sutrumpinta darbo laiko norma, papildomomis poilsio dienomis, neperleidžiamomis vaiko priežiūros atostogomis

	Nuolat
	Administracijos direktorius

Skyrių vadovai

	Darbo ir šeimos darnos principo praktiškas ir visapusiškas įgyvendinimas.


	6. 
	Stiprinti pagalbą Savivaldybės administracijos darbuotojams, grįžusiems iš vaiko priežiūros atostogų
	Su iš vaiko priežiūros 
atostogų grįžusiais darbuotojais aptarti jų lūkesčius, sudaryti sąlygas dalyvauti mokymuose, padėti integruotis darbo vietoje


	Nuolat
	Administracijos direktorius

Skyrių vadovai
	Sudarytos sąlygos atnaujinti savo darbo įgūdžius, įsisavinti pasikeitimus (organizuoti konsultacijas ir (ar) mokymus).



	7. 
	Remti profesinio, socialinio ir asmeninio gyvenimo suderinamumą
	Skatinti mažamečius vaikus auginančius tėvus dalintis vaiko auginimo atostogomis, tiek moteris, tiek vyrus naudotis teise į papildomas poilsio dienas (mamadienius ir tėvadienius) (informavimas, sąlygų sudarymas ir pan.)

	Nuolat
	Administracijos direktorius

Specialistas, atsakingas už lygių galimybių politikos įgyvendinimą bei vykdymo priežiūrą Birštono savivaldybėje 
	Vykdomas darbuotojų informuotumas apie galimybes naudotis papildomomis poilsio dienomis (mamadieniais ir tėvadieniais). 

	LYGYBĖS PRINCIPO UŽTIKRINIMAS 

	8.
	Siekti vyrų ir moterų lygybės principo užtikrinimo.
	Periodiškai atlikti analizę, kiek Savivaldybės administracijoje yra vadovaujamas pareigas (skyrių vedėjai, pavaduotojai ir poskyrių vedėjai) einančių vyrų ir moterų (procentinė išraiška).

	2024-2025 metai
	Specialistas, atsakingas už lygių galimybių politikos įgyvendinimą bei vykdymo priežiūrą Birštono savivaldybėje
	Kasmet atliekama reguliari analizė, rezultatai skelbiami Savivaldybės interneto svetainėje. 
 


	9. 
	Siekti vyrų ir moterų lygybės principo užtikrinimo.
	Atlikti Savivaldybės administracijos darbuotojų darbo užmokesčio bei skatinimo intensyvumo analizę pagal lytis (procentinė išraiška).

	2025 metai
	Specialistas, atsakingas už lygių galimybių politikos įgyvendinimą bei vykdymo priežiūrą Birštono savivaldybėje
	Atlikta analizė, pateiktos išvados. Viešai paskelbti duomenys apie  vidutinį darbo užmokestį (pareiginės algos koeficientą) pagal pareigybes, nurodant vyrų ir moterų darbo užmokesčio dydžius.



	10. 
	Tobulinti lyčių lygybės aspekto integraciją darbuotojų atrankose.

	Užtikrinti, kad darbuotojų paieškos skelbimai būtų nediskriminuojantys lyties pagrindu, nesiremtų lyčių stereotipais.

	Nuolat
	Teisės ir civilinės metrikacijos skyrius
	Vykdoma nuolatinė stebėsena. Administracija negauna skundų  dėl diskriminacijos darbuotojų atrankos procese. 


	Rezultatai
1. Birštono savivaldybės administracijos darbuotojams yra suteikiamos galimybės derinti šeimos įsipareigojimus ir darbą: 
1.1.vieną dieną per savaitę dirbti nuotoliniu būdu; aptarus darbo specifiką ir funkcijas, nuotolinis darbas gali būti suteikiamas ir ilgesniam laikotarpiui( Birštono savivaldybės administracijos darbo tvarkos taisyklių, 2023 m. gruodžio 04 d. patvirtintų Administracijos direktoriaus įsakymu Nr. (6.4.E.)-AVE-266, 16.14 punktas);
1.2. Savivaldybės darbuotojams yra suteikiama Lietuvos Respublikos Darbo kodekso (LR DK) 112 straipsnio 5 dalyje numatyta galimybė nusistatyti sutrumpintą trisdešimt dviejų valandų per savaitę darbo laiko normą, už nedirbtą darbo laiko normos dalį paliekant nustatytą darbo užmokestį, jei šeimoje yra auginami vaikai iki trijų metų;
1.3. suderinus darbo laiko grafiką su vadovu, gali būti nustatytas darbo laiko režimas dirbant pagal lankstų darbo grafiką (LR DK 116 str.), jeigu pagal darbo funkcijas ir specifiką darbuotojas turi galimybes dirbti pagal tokį darbo laiko režimą;
1.4. Savivaldybės darbuotojai, auginantys vaikus gali pasinaudoti visomis LR DK suteikiamomis garantijomis – teise naudotis papildomomis poilsio dienomis tiek vyrai, tiek moterys pagal LR DK 138 str. 2 d., pasinaudoti tėvystės atostogomis pagal LR DK 133 str. ar pasinaudoti teise į atostogas vaikui prižiūrėti (tiek vyras, tiek moteris) pagal LR DK 134 str.
1.5. Savivaldybės administracija savo darbuotojams suteikia papildomą laisvą laiką (8 val. per mėnesį) apsilankymams į gydymo įstaigą (tiek pačiam darbuotojui, tiek lydint šeimos narį), apsilankymams valstybinėse įstaigose (jeigu įstaigos darbo laikas sutampa su darbuotojo darbo laiko režimu). Darbuotojui yra paliekamas nustatytas darbo užmokestis (Birštono savivaldybės administracijos darbo apmokėjimo sistemos, 2024 m. sausio 24 d. patvirtintos Administracijos direktoriaus įsakymu Nr. (6.4.E.)-AVE-010, 35 punktas). 
2. 2025 m. gegužės mėn. buvo atlikta Birštono savivaldybės administracijos lygių galimybių padėties analizė. Buvo atliekama 2024 – 2025 metų lyginamoji statistinių duomenų analizė diferencijuojant pagal darbuotojų pagal Savivaldybės darbuotojų amžių ir lytį, kiek darbuotojų (pagal lytį) yra vaiko priežiūros atostogas ir kiek darbuotojų (pagal lytį) užima vadovaujančias pareigas. Lyginamosios analizės rezultatai pateikti Birštono savivaldybės administracijos interneto svetainėje, skiltyje „Administracinė informacija“    „Lygių galimybių politika“ (https://birstonas.lt/savivaldybe/administracine-informacija/lygiu-galimybiu-politika/).
3. Su Savivaldybės administracijos darbuotojų pagal pareigybes, Mero, Tarybos narių vidutinių darbo užmokesčių dydžiais galima susipažinti Birštono savivaldybės administracijos interneto svetainėje, skiltyje „Administracinė informacija“         „Darbo užmokestis“  (https://birstonas.lt/savivaldybe/administracine-informacija/darbo-uzmokestis/). 
4. Birštono savivaldybės administracijos darbuotojų paieškos skelbimai yra nediskriminuojami lyties pagrindu, nesiremia stereotipais. Viešai publikuojami darbo skelbimai nenurodo reikalavimų, suteikiančių pirmenybę asmenims dėl jų lyties, amžiaus, negalios, tautybės, socialinės padėties ir kitų tapatybės bruožų, nurodytų Lietuvos Respublikos Lygių galimybių įstatyme. Kandidatų, darbo pokalbio metu, nėra prašoma pateikti informacijos apie jų šeiminę padėtį, privatų gyvenimą ar šeimos planus. Kandidatai į laisvas darbo vietas Savivaldybėje vertinami pagal jų kompetencijas ir darbo patirtį būsimoms pareigoms užimti. 

	STEBĖSENA IR VERTINIMAS

	11. 
	Įvertinti lygių galimybių padėtį Savivaldybės administracijoje ir gauti konsultacijas, diegiant  lygių galimybių politiką.
	Atlikti lygių galimybių liniuotę Savivaldybės administracijoje
	2025 metai

	Specialistas, atsakingas už lygių galimybių politikos įgyvendinimą bei vykdymo priežiūrą Birštono savivaldybėje
	Gauta išsami situacijos analizė, kuriant tikslingas ir konkrečios Administracijos kontekstui pritaikytas lygių galimybių užtikrinimo priemones. 

	12. 
	Įtraukti Administracijos darbuotojus į lygių galimybių užtikrinimo procesą. 
	Organizuoti reguliarius susitikimus su Administracijos darbuotojais (susirinkimai, individualūs pokalbiai), per kuriuos būtų aptariama lygių galimybių situacija Administracijoje. 

	2024-2025 metai
	Administracijos direktorius

Specialistas, atsakingas už lygių galimybių politikos įgyvendinimą bei vykdymo priežiūrą Birštono savivaldybėje
	Darbuotojų įtraukimas, jų požiūrio ir pasiūlymų integravimas į lygių galimybių planavimą ir diegimą padės užtikrinti, kad Administracija lygių galimybių srityje veiktų vieningai. 



	Rezultatai
1. Atsižvelgiant į didelį Lygių galimybių kontrolieriaus tarnybos užimtumą, Savivaldybės administracijoje lygių galimybių liniuotė bus atliekama 2026 m. balandžio mėnesį (laikotarpis suderintas su lygių galimybių kontrolieriaus tarnybos specialistu).
2. Administracijos darbuotojai nuolat skatinami dalintis savo pastebėjimais ir pasiūlymais lygių galimybių kontekste, kviečiami savanoriškai prisijungti ir tapti Birštono savivaldybės administracijos darbuotojų profesinės sąjungos nariu, kur diskutuojama darbuotojų padėtis Savivaldybės administracijoje, kaip galima pagerinti mikroklimatą darbovietėje, skatinti lygybę ir įvairovę, kad darbo aplinka ir kultūra nediskriminuotų nei vienos socialinės grupės. Savivaldybės administracijos direktorė periodiškai kviečia Savivaldybės administracijos skyrių vedėjus aptarti einamuosius darbus bei aptarti jiems rūpimus klausimus Savivaldybės administracijoje.



Birštono savivaldybės administracijos 
Už korupcijai atsparios aplinkos kūrimą atsakingas asmuo (vyriausioji specialistė) Raimonda Vaičaitienė
Mob. tel. +370 64009946
El. paštas raimonda.vaicaitiene@birstonas.lt 
(rengėjo pareigos,  vardas ir pavardė, telefono nr., el. pašto adresas) 						
2026 m. sausio mėn. 14 d.								
___________________
